VEGA præsenterer
**First Hate er klar til at indhylle Lille VEGA i synthpop og melankoli**

*Der har været fart på for den københavnske duo First Hate de sidste par år, efter udgivelsen af deres debut-ep i 2014. Til marts er de klar med deres 2. ep, som bliver udgivet af det københavnske pladeselskab Escho. I samme måned spiller de én af deres to koncerter i Danmark det her år - oplev dem i Lille VEGA den 4. marts.*
Synthpop med lyde fra forskellige computerprogrammer og synthesizere, elektroniske beats smeltet sammen med live keyboardindspilninger og med en dyb, mat vokal, der ligger som et melankolsk tæppe. Det er lyden af First Hate. En københavnsk duo bestående af de to unge fyre Anton Falck Gansted og Joakim Nørgaard.

De udgav deres deres selvbetitlede debut-ep i september 2014 på det canadiske pladeselskab Bad Actors Inc. Udgivelsen gav dem mulighed for bl.a. at tage med den danske producer og komponist Trentemøller på tour i oktober samme år, og i april 2015 varmede de op for Iceage på deres UK tour. De har også spillet på både Distortion og Trailerpark Festival.

Ligesom deres digitale lyd, har deres musikvideoer også 80’er-æstetiske referencer. Det ses bl.a. i videoen til sangen ”Warsawa”, hvor duoen har idoliseret sig selv på elementer fra bl.a. 80’erne og 90’erne.

**En del af VEGAs Udvalgte 2015**First Hate er en duo der står vores VEGA-hjerte meget nært. De var en del af VEGAs Udvalgte-holdet 2015, og vi er meget stolte og glade for at have fuldt deres musikalske rejse det seneste år. De har på kort tid tilegnet sig enormt meget liveerfaring, og vi glæder os til at de spiller koncert i Lille VEGA den 4. marts.

**Fakta om koncerten**

First Hate

Fredag 4. marts kl. 21.00
Lille VEGA, Enghavevej 40, 1674 Kbh. V
130 kr. + gebyr
Forsalget starter i dag via VEGAs hjemmeside og Billetnet.
Læs mere om koncerten på